arnastofnun/IGC-2024 huggingface dataset:
S-68/2006

Mál þetta, sem dómtekið var fyrr í dag, er höfðað með ákæru lögreglustjórans á Seyðisfirði, útgefinni 5. maí 2006 á hendur S-kk-þgf H. V-kk-þgf, kt. 000000-0000, til heimilis að Kötlufelli 7, Reykjavík, “fyrir brot gegn lögum um ávana og fíkniefni, mánudagskvöldið 20. febrúar 2006, með því að hafa haft í fórum sínum 13,81 grömm af kannabisefni í pakka sem hann hélt á þegar lögreglan hafði afskipti af honum í pósthúsi verktakafyrirtækisins Bectel á Reyðarfirði, en fíkniefnin hafði hann pantað í síma frá Reykjavík, í hagnaðarskyni, ætluð til söludreifingar að hluta til, og fengið send með flugvél til Egilsstaða, og þaðan með bifreið til Reyðarfjarðar.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, með áorðnum breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærði verði dæmdur til refsingar.

Þess er jafnframt krafist að framangreind ávana- og fíkniefni, sem hald var lagt á við rannsókn málsins, verði gerð upptæk, sbr. 6. mgr. 5. gr. laga um ávana- og fíkniefni nr. 65/1974, og 2. mgr.14. gr. reglugerðar um ávana- og fíkniefni og önnur eftirlitsskyld efni nr. 233/2001.”

Ákærða var birt fyrirkall 31. maí sl. þar sem þess var getið að sækti hann ekki þing mætti hann búast við að fjarvist hans yrði metin til jafns við að hann viðurkenndi að hafa framið brot það, sem hann er ákærður fyrir. Ákærði hefur ekki komið fyrir dóm. Með vísan til framanritaðs og samkvæmt heimild í 126. gr. laga nr. 91,1991 um meðferð opinberra mála metur dómurinn fjarvist ákærða sem viðurkenningu hans á því að hafa framið brot það sem hann er ákærður fyrir og er réttilega heimfært til refsiákvæða í ákærunni. Gögn málsins styðja og þessa niðurstöðu.

Hinn 6. september 2002 gekkst ákærði undir lögreglustjórasátt, greiðslu sektar og sviptingu ökuréttar, vegna ölvunaraksturs.

Refsing ákærða þykir hæfilega ákveðin 67.000 króna sekt, sem greiðist til ríkissjóðs innan fjögurra vikna frá uppkvaðningu dómsins, ella sæti ákærði fangelsi í 6 daga.

Þá skal gert upptækt 13,81 gramm af kannabisefni.

Ákærði greiði sakarkostnað að fjárhæð 1.800 krónur.

R-kvk-nf B-kvk-nf dómstjóri kveður upp dóminn.

Dómsorð:

Ákærði S-kk-nf H. V-kk-nf, greiði 67.000 krónur í sekt til ríkissjóðs innan fjögurra vikna frá uppkvaðningu dómsins en sæti ella fangelsi í 6 daga.

Upptækt er 13,81 gramm af kannabisefni.

Ákærði greiði sakarkostnað að fjárhæð 1.800 krónur.

R-kvk-nf B-kvk-nf
S-69/2006

Mál þetta, sem dómtekið var 6. júní sl., er höfðað með ákæru lögreglustjórans á Seyðisfirði, útgefinni 15. maí 2006, á hendur N-kk-þgf S-kk-þgf, kt. 000000-0000, Reykjanesbæ, en með dvalarstað að Miðgarði 2, Egilsstöðum “fyrir þjófnað, með því að hafa, miðvikudagskvöldið 3. maí 2006, í Söluskála Kaupfélags Héraðsbúa, Kaupvangi, Egilsstöðum, stolið einni Sony digital myndavél og 4 DVD mynddiskum, samtals að verðmæti kr. 27.896-.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.”

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði á að baki langan sakarferil eða allt frá árinu 1993 og er þar aðallega um að ræða brot gegn ávana- og fíkniefnalöggjöf, svo og auðgunarbrot. Hinn 29. október 2002 var ákærði dæmdur í 5 mánaða fangelsi, skilorðsbundið í 3 ár, vegna þjófnaðar og minni háttar eignaspjalla. Hinn 13. desember sama ár var ákærða dæmdur hegningarauki við þann dóm vegna þjófnaðar, en ekki gerð sérstök refsing. Aftur var ákærða dæmdur hegningarauki hinn 28. mars 2003 við dóminn frá 29. október 2002, en í þetta sinn fyrir gripdeild og var honum ekki gerð sérstök refsing. Síðast var ákærði dæmdur til greiðslu sektar hinn 6. september 2005 vegna fíkniefnabrots, en skilorðsdómurinn frá 29. október 2002 var látinn halda sér.

Við ákvörðun refsingar er litið til þess að ákærði hefur játað brot sitt greiðlega og að ekkert tjón hlaust af verknaði hans. Er þetta virt ákærða til refsilækkunar. Á hinn bóginn ber að líta til þess að ákærði hefur ítrekað gerst sekur um þjófnað og önnur auðgunarbrot frá árinu 1993. Með vísan til framangreinds og þess að ekki var um stórfelld verðmæti að ræða, þykir refsing ákærða hæfilega ákveðin fangelsi í 45 daga. Í ljósi sakarferils ákærða þykja ekki efni til að skilorðsbinda refsinguna.

Af hálfu ákæruvalds hefur ekki verið lagt fram yfirlit yfir sakarkostnað og ekki er að sjá að slíkur kostnaður af hlotist af málinu.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, N-kk-nf S-kk-nf, sæti fangelsi í 45 daga.

R-kvk-nf B-kvk-nf
S-70/2006

Mál þetta, sem dómtekið var 20. júní 2006, er höfðað með ákæru sýslumannsins á Eskifirði, útgefinni 15. maí 2006, á hendur S-kk-þgf B-kk-þgf V-kk-þgf, kt. 000000-0000, Gauksmýri 2, Neskaupsstað “fyrir brot á lögum um atvinnuréttindi skipstjórnarmanna á íslenskum skipum, með því að hafa sunnudaginn 19. febrúar 2006, sem skipstjóri á m/b Beiti NK-123, skipaskrárnúmer 226, sem er 755,98 brúttórúmlestir að stærð, 66,24 metra langur, verið á loðnuveiðum á skipinu, um 2,5 sjómílur suðvestur af Kötlutanga, á stað 63°21N -018°48'V, án þess að hafa endurnýjað atvinnuréttindi sín til skipstjórnar sem runnu út þann 8. janúar 2006.

Telst þetta varða við 3. gr. og 13. gr., sbr. 22. gr. laga nr. 112,1984 um atvinnuréttindi skipstjórnarmanna á íslenskum skipum, sbr. lög nr. 62,1995 og lög nr. 7,1996.

Þess er krafist að ákærði verði dæmdur til refsingar.”

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur ekki áður gerst sekur um refsiverðan verknað.

Refsing ákærða þykir hæfilega ákveðin 100.000 króna sekt, sem greiða bera í ríkissjóð innan fjögurra vikna frá uppkvaðningu dómsins, ella sæti ákærði fangelsi í 8 daga.

Ekki hefur hlotist sakarkostnaður af málinu og dæmist hann því ekki.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, S-kk-nf B-kk-nf V-kk-nf, greiði 100.000 krónur í sekt til ríkissjóðs innan fjögurra vikna frá uppkvaðningu dómsins að telja, en sæti ella fangelsi í 8 daga.

R-kvk-nf B-kvk-nf
S-79/2006

Mál þetta, sem dómtekið var 5. júlí sl., er höfðað með ákæru lögreglustjórans á Eskifirði, útgefinni 7. júní 2006, á hendur S-kk-þgf J. S-kk-þgf, kt. 000000-0000, Hlíðargötu 6, Neskaupsstað “fyrir skjalafals, með því að hafa miðvikudaginn 8. mars 2006, er hann framvísaði í apóteki Lyfju í Neskaupsstað lyfseðli útgefnum sama dag af P-kk-þgf Þ-kk-þgf S-kk-þgf, tannlækni í Neskaupsstað, á lyfið Parkodin Forte, sem ákærði hafði falsað á þann hátt að má út kross aftan við texta “afgreiðist einu sinni” og bætt við tölunum 4 og 7, þannig að svo liti út sem afgreiða mætti lyfseðilinn 4 sinnum á minnst 7 daga fresti og reyndi þannig að fá hinn breytta lyfseðil afgreiddan.

Telst þetta varða við 1. mgr. 155. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.”

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur ekki áður gerst sekur um refsiverðan verknað svo kunnugt sé.

Við ákvörðun refsingar er litið til þess að ákærði hefur frá upphafi gengist við broti sínu og sýnt iðrun. Er þetta virt ákærða til refsimildunar. Með hliðsjón af framangreindu þykir refsing ákærða hæfilega ákveðin fangelsi í 30 daga. Rétt þykir með hliðsjón af því að ákærði hefur ekki áður gerst sekur um refsiverðan verknað að fresta fullnustu refsingar ákærða og ákveða að hún falli niður að liðnum 2 árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Enginn sakarkostnaður hefur hlotist af málinu og dæmist hann því ekki.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, S-kk-nf J. S-kk-nf, sæti fangelsi í 30 daga, en fullnustu refsingarinnar er frestað og skal hún falla niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

R-kvk-nf B-kvk-nf
S-118/2006

Mál þetta, sem þingfest var og dómtekið 6. september sl., er höfðað af lögreglustjóranum á Sauðárkróki 13. júlí 2006 á hendur S-kk-þgf Á-kk-þgf, fæddum 24. maí 1984, til heimilis að Eyrarflöt 6, Siglufirði, „ fyrir umferðarlaga- og fíkniefnabrot, með því að hafa aðfaranótt þriðjudagsins 11. apríl 2006 ekið bifreiðinni GE-038 eftir Norðurlandsvegi við Víðimel í Varmahlíð á 85 kílómetra hraða á klukkustund, en á þessum vegarkafla er lögleyfður hámarkshraði 50 kílómetrar á klukkustund, og jafnframt fyrir að hafa haft í vörslum sínum í umrætt sinn 1,11 grömm af tóbaksblönduðu kannabisefni, en lögreglan fann efnið við leit í bifreiðinni.

Telst þetta varða við 1.mgr. 37. gr., sbr. 1. mgr. 100. gr. umferðarlaga, nr. 50/1987 og 2. gr., sbr. 5. og 6. gr. laga um ávana- og fíkniefna og önnur eftirlitsskyld efni nr. 233/2001, sbr. Reglugerð nr. 848/2002.

Þess er krafist að ákærði verði dæmdur til refsingar. Þess er jafnframt krafist að ofangreind fíkniefni, sem lögreglan lagði hald á við rannsókn málsins, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

II

Ákærði sótti þing þegar málið var þingfest þann 6. september sl. og játaði skýlaust háttsemi þá sem honum er í ákæru gefin að sök. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Refsing ákærða, sem hefur ekki áður sætt refsingu, þykir hæfilega ákveðin 50.000 króna sekt til ríkissjóðs en 4 daga fangelsi komi í stað sektarinnar verði hún ekki greidd innan fjögurra vikna. Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir. Samkvæmt yfirliti rannsóknara hefur sakarkostnaður ekki fallið á mál þetta og enginn kostnaður hlaust af meðferð þess fyrir dómi.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði S-kk-nf Á-kk-nf, greiði 50.000 króna sekt til ríkissjóðs en daga 4 fangelsi komi í stað sektarinnar verði hún ekki greidd innan 4 vikna.

Sakarkostnaður hefur ekki fallið til við mál þetta.

Upptæk eru 1,11 grömm af kannabisefni sem hald var lagt á við rannsókn málsins.

H-kk-nf H-kk-nf.
S-120/2006

Mál þetta, sem þingfest var og dómtekið 6. september sl., er höfðað af Lögreglustjóranum á Sauðárkróki 13. júlí 2006 á hendur Þ-kk-þgf F-kk-þgf H-kk-þgf, fæddum 17. september 1987, til heimilis að Langholtsvegi 7, Reykjavík, ,,fyrir fíkniefnalagabrot, með því að hafa aðfaranótt sunnudagsins 17. júlí 2005, haft 3.11 grömm af amfetamíni, 3.56 grömm af hassi og 0,05 grömm af tóbaksblönduðu kannabisefni í vörslum sínum við Skagfirðingabraut 1 á Sauðárkróki, en lögreglan fann efnin við líkamsleit.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002

Þess er krafist að ákærði verði dæmdur til refsingar. Þess er jafnframt krafist að ofangreind fíkniefni, sem lögregla lagði hald á við rannsókn málsins, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.”

II

Ákærði sótti ekki þing og boðaði ekki forföll þegar málið var þingfest 6. september sl. Málið er því dæmt með vísan til 1. mgr. 126. gr. laga um meðferð opinberra mála nr. 19/1991 enda er þess getið í fyrirkalli sem birt var fyrir ákærða sjálfum á lögmætan hátt 23. ágúst sl. að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða.

Samkvæmt vottorði Sakaskrár ríkisins hefur ákærði einu sinni áður sætt refsingu en hann var hinn 25. nóvember 2005 dæmdur í fangelsi í einn mánuð skilorðsbundið í tvö ár fyrir þjófnað. Með broti því sem hér er til umfjöllunar hefur ákærði rofið skilorð dómsins sem getið er hér að framan. Með vísan til 60. gr. almennra hegningarlaga nr. 19/1940, sbr. 7. gr. laga 22/1955 og 7. gr. laga 24/1999 þykir þó rétt að láta skilorðsdóminn haldast og dæma ákærða refsingu sér í lagi fyrir það brot sem hér um ræðir. Refsing ákærða þykir hæfilega ákveðin 90.000 króna sekt til ríkissjóðs en 8 daga fangelsi komi í stað sektarinnar verði hún ekki greidd innan 4 vikna.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir

Enginn sakarkostnaður fallið til við mál þetta.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði Þ-kk-nf F-kk-nf H-kk-nf, greiði 90.000 króna sekt til ríkissjóðs en 8 daga fangelsi komi í stað sektarinnar verði hún ekki greidd innan 4 vikna.

Enginn sakarkostnaður hefur fallið á málið.

Upptæk eru 3,11 grömm af amfetamíni, 3,56 grömm af hassi og 0,05 grömm af tóbaksblönduðu kannabisefni sem haldlögð voru við rannsókn málsins.

H-kk-nf H-kk-nf.
S-121/2006

Mál þetta, sem þingfest var og dómtekið 6. september sl., er höfðað af Lögreglustjóranum á Sauðárkróki 12. júlí 2006 á hendur J-kk-þgf R-kk-þgf G-kk-þgf, fæddum 21. ágúst 1985, til heimilis að Suðurgötu 50, Siglufirði, ,,fyrir fíkniefnalagabrot með, því að hafa aðfaranótt sunnudagsins 25. september 2005 í bifreiðinni UR-934 á Aðalgötu á Sauðárkróki, haft í vörslum sínum 2,08 grömm af tóbaksblönduðu kannabisefni, en lögreglan fann efnið við leit í bifreiðinni.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002

Þess er krafist að ákærði verði dæmdur til refsingar og jafnframt er þess krafist að 2,08 grömm af tóbaksblönduðu kannabisefni, sem lögreglan lagði hald á við rannsókn málsins, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðra nr. 233/2001.”

II

Ákærði sótti ekki þing og boðaði ekki forföll þegar málið var þingfest 6. september sl. Málið er því dæmt með vísan til 1. mgr. 126. gr. laga um meðferð opinberra mála nr. 19/1991 enda er þess getið í fyrirkalli sem birt var fyrir ákærða sjálfum á lögmætan hátt 24. ágúst sl. að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða.

Samkvæmt vottorði Sakaskrár ríkisins þá hefur ákærði þrisvar sinnum frá og með 30. ágúst 2004 gengist undir sáttir og viðurlagaákvörðun vegna brota gegn lögum um ávana- og fíkniefni. Þessi brot ákærða hafa ekki ítrekunaráhrif á brot það sem hér er til umfjöllunar sbr. ákvæði 8.gr. nefndra laga nr. 65/1974 en ekkert liggur fyrir um að ákærði hafi gerst sekur um innflutning eða dreifingu fíkniefna. Refsing ákærða þykir hæfilega ákveðin 30.000 króna sekt til ríkissjóðs en 4 daga fangelsi komi í stað sektarinnar verði hún ekki greidd inna 4 vikna.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir.

Enginn sakarkostnaður fallið til við mál þetta.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði J-kk-nf R-kk-nf G-kk-nf, greiði 30.000 króna sekt til ríkissjóðs en 4 daga fangelsi komi í stað sektarinnar verði hún ekki greidd innan 4 vikna.

Enginn sakarkostnaður hefur fallið á málið.

Upptæk eru 2,08 grömm af tóbaksblönduðu kannabisefni sem haldlögð voru við rannsókn málsins.

H-kk-nf H-kk-nf.
S-167/2006

Mál þetta, sem þingfest var og dómtekið 29. september sl., er höfðað af lögreglustjóranum á Sauðárkróki 30. ágúst 2006 á hendur E-kk-þgf F-kk-þgf S-kk-þgf, fæddum 30. júní 1986, til heimilis að Birkihlíð 37, Sauðárkróki, „ fyrir líkamsárás, með því að hafa aðfaranótt sunnudagsins 15. ágúst 2004, í íbúð að Skagfirðingabraut 5 á Sauðárkróki, slegið G-kk-þf R-kk-þf Ó-kk-þf, kt. 270787-2909, með krepptum hnefa í andlitið, með þeim afleiðingum að G-kk-nf R-kk-nf hlaut blóðnasir og stórt mar yfir vinstri augabrún.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981

Þess er krafist að ákærði verði dæmdur til refsingar.“

II

Ákærði sótti þing þegar málið var þingfest þann 29. september sl. og játaði skýlaust háttsemi þá sem honum er í ákæru gefin að sök. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Samkvæmt vottorði Sakaskrár ríkisins hefur ákærði einu sinni áður sætt refsingu en hann var hinn 11. febrúar 2005 sakfelldur fyrir brot gegn 1. mgr. 217. gr. almennra hegningarlaga en þá var ákvörðun refsingar hans frestað skilorðsbundið í tvö ár. Með broti því sem ákærði er nú sakfelldur fyrir hefur hann rofið skilorð dómsins frá 11. febrúar 2005. Af hálfu ákæruvalds var á það bent að ákærði hefur ekki komið við sögu lögreglu frá því að atvik máls þess áttu sér stað og taldi sækjandi að hann væri að taka sig á. Að teknu tilliti til þess sem að framan er rakið, skýlausrar játningar ákærða, þess að afleiðingar brots hans voru ekki miklar svo og ákvæða 1. mgr. 218. gr. b nefndra hegningarlaga þykir rétt að dæma ákærða í 30 daga fangelsi en fullnustu refsingarinnar skal frestað og hún niður falla að liðnum tveimur árum haldi hann almennt skilorð 57. gr. almennra hegningarlaga sbr. 4. gr. laga 22/1955.

Samkvæmt yfirliti rannsóknara er sakarkostnaður 7.500 krónur sem ber skv. ákvæðum 165. gr. laga um meðferð opinberra mála að greiða. Annar sakarkostnaður hefur ekki fallið á málið.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði E-kk-nf F-kk-nf S-kk-nf, sæti fangelsi í 30 daga en fullnustu refsingarinnar skal frestað og hún niður falla að liðnum tveimur árum haldi ákærði almennt skilorði 57. gr. almennra hegningarlaga nr. 19/1940, sbr. 4. gr. laga 22/1955.

Ákærði greiði 7.500 krónur í sakarkostnað.

H-kk-nf H-kk-nf.
S-209/2006

Mál þetta, sem þingfest var og dómtekið 2. október sl., er höfðað af lögreglustjóranum á Sauðárkróki 15. september 2006 á hendur Í-kk-þgf S-kk-þgf, fæddum 31. maí 1988, til heimilis að Kirkjutorgi 5, Sauðárkróki, „ fyrir fíkniefnalagabrot, með því að hafa aðfaranótt sunnudagsins 2. júlí 2006, á Landsmótssvæði hestamanna að Vindheimamelum í Skagafirði, haft í vörslum sínum 0,84 grömm af tóbaksblönduðu kannabisefni, en lögreglan fann efnið við líkamsleit á ákærða í litlum vasa á buxum hans.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. Reglugerð nr. 848/2002.

Þess er krafist að ákærði verði dæmdur til refsingar. Þess er jafnframt krafist að ofangreind fíkniefni, sem lögregla lagði hald á við rannsókn málsins, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

II

Ákærði sótti þing þegar málið var þingfest þann 2. október sl. og játaði skýlaust háttsemi þá sem honum er í ákæru gefin að sök. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Samkvæmt vottorði Sakaskrár ríkisins hefur ákærði einu sinni áður sætt refsingu en hún hefur ekki áhrif á niðurstöðu máls þessa.

Refsing ákærða þykir hæfilega ákveðin 25.000 króna sekt til ríkissjóðs en 2 daga fangelsi komi í stað sektarinnar verði hún ekki greidd innan fjögurra vikna. Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir. Samkvæmt yfirliti rannsóknara hefur sakarkostnaður ekki fallið á mál þetta og enginn kostnaður hlaust af meðferð þess fyrir dómi.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði Í-kk-nf S-kk-nf, greiði 25.000 króna sekt til ríkissjóðs en daga 2 fangelsi komi í stað sektarinnar verði hún ekki greidd innan 4 vikna.

Sakarkostnaður hefur ekki fallið til við mál þetta.

Upptæk eru 0,84 grömm af kannabisefni sem hald var lagt á við rannsókn málsins.

H-kk-nf H-kk-nf.
S-210/2006

I

Mál þetta, sem þingfest var og dómtekið 2. október sl., er höfðað af lögreglustjóranum á Sauðárkróki 15. september 2006 á hendur R-kk-þgf J-kk-þgf B-kk-þgf, fæddum 7. október 1987, til heimilis að Utanverðunesi, Sauðárkróki, „ fyrir fíkniefnalagabrot, með því að hafa aðfaranótt sunnudagsins 30. júlí 2006, í íbúð að Víðigrund 3 á Sauðárkróki, haft í vörslum sínum 0,95 grömm af tóbaksblönduðu kannabisefni, en lögreglan fann efnið í peningaveski ákærða við framkvæmd líkamsleitar á honum.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. Reglugerð nr. 848/2002.

Þess er krafist að ákærði verði dæmdur til refsingar. Þess er jafnframt krafist að ofangreind fíkniefni, sem lögregla lagði hald á við rannsókn málsins, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

II

Ákærði sótti þing þegar málið var þingfest þann 2. október sl. og játaði skýlaust háttsemi þá sem honum er í ákæru gefin að sök. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Refsing ákærða, sem hefur ekki áður sætt refsingu, þykir hæfilega ákveðin 25.000 króna sekt til ríkissjóðs en 2 daga fangelsi komi í stað sektarinnar verði hún ekki greidd innan fjögurra vikna. Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir. Samkvæmt yfirliti rannsóknara hefur sakarkostnaður ekki fallið á mál þetta og enginn kostnaður hlaust af meðferð þess fyrir dómi.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði R-kk-nf J-kk-nf B-kk-nf, greiði 25.000 króna sekt til ríkissjóðs en 2 daga fangelsi komi í stað sektarinnar verði hún ekki greidd innan 4 vikna.

Sakarkostnaður hefur ekki fallið til við mál þetta.

Upptæk eru 0,95 grömm af kannabisefni sem hald var lagt á við rannsókn málsins.

H-kk-nf H-kk-nf.